Tolong jelaskan mengenai Sejarah dari Sekolah Kebangsaan Sebako, Lundu dalam bahasa melayu

Sejarah Ringkas S.K. Sebako, Lundu (YB1423)Teks tebal'

Oleh: Mazlan Bin Mohamad Hanis

Atas daya usaha yang didorong oleh keinginan untuk melihat anak-anak mendapat pelajaran, penduduk Kampung Sebako telah menubuhkan sebuah sekolah pada tahun 1963. Kelas diadakan di sebuah rumah kepunyaan Encik Minggan. Jumlah murid ketika itu berjumlah 18 orang murid sahaja, sementara tenaga pengajar disediakan oleh pihak Lundu District Council.

Pada tahun 1966, penduduk kampung mendirikan dua buah bangunan sekolah di atas tapak sementara yang dipinjamkan oleh seorang penduduk kampung.  Bangunan- bangunan berkenaan beratapkan aluminium, berdindingkan pelupur buluh dan berlantaikan tanah.  Bilangan pelajar bertambah kepada 51 orang pada tahun 1967.  Pada masa itu, nama Sebako Primary School digunakan.

Pada tahun 1978, sebidang tanah seluas 5 ekar telah disediakan oleh penduduk kampung untuk bangunan  sekolah baru. Bangunan berkenaan telah dibina dengan biayaan Bank Dunia dan telah dirasmikan pembukaannya  pada 07.07.1979 oleh Ketua Menteri Sarawak pada masa itu iaitu Datuk Patinggi Tan Sri Hj Abdul Rahman Yakub.

Oleh kerana bilangan pelajar bertambah, maka  satu blok bangunan tambahan telah dibina pada tahun 1980. Seterusnya SK Sebako terus gah membuka peluang pendidikan untuk anak-anak tiga buah kampung iaitu Kampung Semapu , Kampung Judin dan Kampung Sebako.

Pada tahun 1989, Sk Sebako telah menjadi sebuah sekolah aliran penuh iaitu mempunyai Darjah 1 hingga Darjah 6.

Hari ini, SK Sebako,Lundu, bukan sahaja mempunyai kelas Tahun 1 hingga Tahun 6 malahan ia juga mempunyai Kelas PraSekolah dan Kelas Pendidikan Khas Integrasi (PPKI).

Sekarang, SK Sebako mempunyai seramai 133 orang murid,  18 orang guru dan 4 orang kakitangan sokongan.